Boy Spyce

Ugbekile David Osemeke (aliyezaliwa 10 Mei 2001), anayejulikana  pia kama Boy Spyce, ni mwimbaji na mtunzi wa nyimbo kutoka Nigeria. Alipata kutambuliwa kupitia jalada lake la 2021 la wimbo wa Wizkid "Essence".

 Maisha ya awali 
Boy Spyce alizaliwa Isolo, Lagos State, Nigeria, na ana asili ya Edo State. Alikulia Jakande Estate, Isolo, na kwa elimu ya sekondari alisoma shule ya Lagos State Model College Kankon, Badagry. Piani mtoto wa mwisho katika familia ya watoto saba.

 Kazi 
Boy Spyce alianza kazi yake ya muziki mwaka 2019 kwa kuposti nyimbo za cover kwenye mitandao ya kijamii. Mwaka 2021, alipata umaarufu mkubwa baada ya kuposti cover ya wimbo maarufu wa Wizkid "Essence" aliyemshirikisha Tems. Cover hii ilimvutia mwanzilishi wa Mavin Records, Don Jazzy, ambaye alimpa mkataba rasmi wa kurekodi tarehe 14 Aprili 2022.

Baadaye alitoa EP yake ya kwanza yenye jina sawa na jina lake, Boy Spyce, tarehe 15 Aprili 2022. EP hii ilifikia nafasi ya kwanza kwenye chati ya Apple Music Nigeria. Emmanuel Esomnofu, akitathmini EP hiyo kwa niaba ya The Native, aliisema ni "mkusanyiko wa sauti zenye nguvu na utamaduni" na kwamba ilimpa umaarufu mkubwa msanii huyo mchanga.

Tarehe 7 Mei 2022, wimbo wake "Bad Things" uliingizwa kwenye orodha ya Pulse Nigeria Future Sounds Vol. 6.

Boy Spyce pia alishirikishwa kwenye wimbo maarufu wa Mavin, "Overdose", akiwa pamoja na Crayon na Ayra Starr tarehe 13 Mei 2022. Wimbo huo ulipata umaarufu mkubwa na kuongoza katika orodha ya TheCable ya nyimbo zilizopendekezwa za redio wiki hiyo tarehe 28 Mei 2022.

Mnamo tarehe 29 Mei 2022, Boy Spyce alifichua kwamba ujumbe wa moja kwa moja kutoka kwa Don Jazzy ulimgeuza, ambapo alipokea ujumbe huo siku ya Krismasi mwaka 2019. Hii alikuelezea katika mahojiano na Nigerian Tribune.

Tarehe 30 Mei 2022, alifanya tamasha la pamoja na Glitch Africa Choir kwa wimbo wake uitwao Nobody.

Mwezi Novemba 2022, Boy Spyce alitambulishwa pamoja kwa wasanii kama Rema, Ayra Starr, Magixx, Ladipoe, Crayon, Johnny Drille, na Bayanni kwenye wimbo maarufu wa Mavin "Wan Da Mo", ambao ulipata nafasi ya pili kwenye chati ya TurnTable charts.

Mwezi Januari 2023, Boy Spyce alitoa wimbo wake wa kwanza wa baada ya EP, ulioitwa "Folake", ambao ulifikia nafasi ya tano kwenye TurnTable Top 100 ya Nigeria. Wimbo huo ulizalishwa na Sparrq Beatz, na video yake iliyoongozwa na Ahmed Moss imepata maoni zaidi ya milioni 5 kwenye YouTube hadi Januari 2024.

Tarehe 24 Januari 2023, OkayAfrica alimtaja Boy Spyce kama mmoja wa wasanii chipukizi wa kufuatilia mwaka 2023, akiwemo pia Khaid na Odumodublvck.

Tarehe 7 Desemba 2023, alitoa wimbo "Pepe" ulioingia nafasi ya 23 kwenye TurnTable Nigeria Top 100 tarehe 12 Januari 2024, na kuingia nafasi ya 13 kwenye orodha ya Top Streaming Songs tarehe 18 Januari 2024.

Marejeo

Jamii:Wasanii wa Nigeria
jamii:waliozaliwa 2001
jamii:watu walio hai
jamii:WikiMonthly Edit-a-thon Kilimanjaro